Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 710/11/4403	Nitra, 25.5.2012
EEČ : 2-32-84-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Nitra
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
Slovenskému rybárskemu zväzu, Mestskej organizácii XXXXX
	v čase od 23.00 hod. do 23.30 hod. dňa 09.09.2011 v katastri obce XXXXX na lovnom rybníku, ktorý je rybársky revírom XXXXX v užívaní Slovenského rybárskeho zväzu, Mestskej organizácii XXXXX, XXXXX ktorý patrí do režimu bez privlastnenia si úlovku,  lovil zakázaným spôsobom tak, že ulovil 2 ks Kapra rybničného - Cyprinus carpio o dĺžke 2 x 45 cm a o váhe celkovo 3,9 kg, ktoré si po ulovení privlastnil a následne ukryl do batožinového priestoru OMV Pegeot 106, EČ: XXXXX čím ich privlastnením bola Slovenskému rybárskemu zväzu, Mestskej organizácii XXXXX, XXXXX spôsobená celková škoda vo výške 19,50 €, 

Podľa § 214 odsek 1 Trestného poriadku
vec postupujem na prejednanie disciplinárneho previnenia v zmysle § 3 odsek 1 písmeno b) disciplinárneho poriadku Slovenského rybárskeho zväzu, Slovenskému rybárskemu zväzu, Mestskej organizácii XXXXX, nakoľko výsledky vyšetrovania preukazujú, že v uvedenom prípade nejde o trestný čin, ale o skutok, ktorý by mohol byť prejednaný v disciplinárnom konaní.
Odôvodnenie:

	Poverený policajt Okresného riaditeľstva PZ v Nitre uznesením ČVS: ORP-3059/VZ-NR-2011 zo dňa 14.11.2011 podľa § 199 odsek 1 Trestného poriadku začal trestné stíhanie pre prečin pytliactva podľa § 310 odsek 1 Trestného zákona na vyššie uvedenom skutkovom základe. 

Poverený policajt Okresného riaditeľstva PZ v Nitre uznesením ČVS: ORP-3059/VZ-NR-2011 zo dňa 14.11.2011 podľa § 206 odsek 1 Trestného poriadku vzniesol obvinenie voči XXXXX pre prečin pytliactva podľa § 310 odsek 1 Trestného zákona na vyššie uvedenom skutkovom základe.
V priebehu skráteného vyšetrovania bol okrem vykonania iných procesných úkonov  v procesnom postavení obvineného vypočutý XXXXX, v procesnom postavení svedkov boli vypočutí XXXXX, XXXXX, XXXXX, XXXXX. 
           Výška spôsobenej škody vyplýva z vyjadrenia zástupcu poškodenej organizácie XXXXX, táto bola vyčíslená na sumu 19,50 eur. 
	Obvinený ním spôsobenú škodu poškodenej organizácii v plnej výške uhradil dňa 13.01.2012.

V zmysle § 310 odsek 1 Trestného zákona: 
	„Kto neoprávnene zasiahne do výkonu práva poľovníctva alebo do výkonu rybárskeho práva tým, že bez povolenia loví zver alebo ryby alebo loví zver alebo ryby v čase ich ochrany alebo zakázaným spôsobom, alebo kto ukryje, prechováva, alebo na seba alebo na iného prevedie zver alebo ryby neoprávnene ulovené alebo nájdené, potrestá sa odňatím slobody až na dva roky.

V zmysle v zmysle § 3 odsek 1, písmeno b) disciplinárneho poriadku Slovenského rybárskeho zväzu: 
          „Disciplinárneho previnenia sa dopustí člen alebo funkcionár SRZ, ktorý úmyselne alebo                  z nedbanlivosti poruší predpisy o rybárstve, zákon NR SR č. 139/2002 Z. z. o rybárstve, vykonávaciu vyhlášku ministerstva životného prostredia SR č. 185/2006 Z. z. k zákonu                        o rybárstve /ďalej len vyhláška/ a ďalšie právne normy a predpisy týkajúce sa výkonu rybárskeho práva. 
 
V zmysle § 8 odsek 3 zákona č. 139/2002 Z. z. o rybárstve: 
„V rybárskom revíri s režimom "Lovenie rýb a ich púšťanie" je zakázané ulovenú rybu si privlastniť.

	V zmysle § 214 Trestného poriadku: 
„(1) Prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.
 	(2)  Policajt postúpi vec inému orgánu, iba ak vo veci nebolo vznesené obvinenie.
(3) Uznesenie o postúpení veci sa doručuje obvinenému a poškodenému a ak oznamovateľ nie je poškodeným, aj oznamovateľovi; uznesenie policajta sa najneskôr do 48 hodín doručí aj prokurátorovi.
 	(4) Proti uzneseniu podľa odseku 1 môže obvinený a poškodený podať sťažnosť, ktorá má odkladný účinok. 

	Z výsledkov vykonaného dokazovania v priebehu vyšetrovania vyplynulo, že skutok uvedený vo výrokovej časti tohto uznesenia sa stal, spáchal ho XXXXX, avšak s poukazom na zabezpečené dôkazy mám za to, že  predmetný skutok nie je trestným činom, ide však o skutok, ktorý by mohol príslušný orgán posúdiť a prejednať ako disciplinárne previnenie v zmysle § 3 odsek 1 písmeno b) disciplinárneho poriadku Slovenského rybárskeho zväzu.  

Obvinený XXXXX sa v priebehu prípravného konania k spáchaniu uvedeného skutku doznal. 

	Z vykonaných výsledkov vyšetrovania v tejto veci mám za to, že hoci v uvedenom prípade došlo ku spáchaniu skutku uvedeného vo výrokovej časti tohto uznesenia, tento skutok nenapĺňa znaky skutkovej podstaty trestného činu pytliactva podľa § 310 odsek 1 Trestného zákona, ani znaky skutkovej podstaty iného trestného činu v zmysle Trestného zákona, ale ide o skutok, ktorý by mohol príslušný orgán posúdiť a prejednať ako disciplinárne previnenie v zmysle § 3 odsek 1 písmeno b) disciplinárneho poriadku Slovenského rybárskeho zväzu, pričom zo spáchania predmetného skutku je dôvodne podozrivý XXXXX. 

	S poukazom na § 20 zákona č. 372/1990 Zb. o priestupkoch, keďže nedošlo k zániku zodpovednosti za priestupok a s poukazom  na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní od dňa jeho doručenia na tunajšiu prokuratúru na rozhodnutie Krajskej prokuratúre v Nitre. Sťažnosť má odkladný účinok.

JUDr. Ján Šipoš
prokurátor